#### OKRESNÉ RIADITEĽSTVO

#### HASIČSKÉHO A ZÁCHRANNÉHO ZBORU

#### V DOLNOM KUBÍNE

Matúškova 1636/13, 026 01 Dolný Kubín

• •

Primátori miest a starostovia obcí

v okresoch Dolný Kubín a Tvrdošín • •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje** | **Dolný Kubín** |
| - / - | ORHZ–DK1-259-001/2021 | pplk. Ing. K. Žuffová | 29. 11. 2021 |

### Vec

### Bezpečne pri adventnom venci – odporúčania hasičov

### - usmernenie

Okresné riaditeľstvo Hasičského a záchranného zboru v Dolnom Kubíne Vám ako príslušný orgán štátnej správy na úseku ochrany pred požiarmi zasiela usmernenie na úseku ochrany pred požiarmi počas vianočného obdobia.

Zároveň Vás prosíme o zverejnenie usmernenia „Bezpečne pri adventnom venci“, v obecnom rozhlase, na stránke obce, prípadne na vývesnej tabuli obce.

Príloha:

* 2 x A4 príloha

mjr. Mgr. Dušan Bakoš v.r.

riaditeľ

|  |  |  |  |  |
| --- | --- | --- | --- | --- |
|  | Telefón  +421/961 498 407  +421/907 803 643 | Fax | E-mail  [karin.zuffova@minv.sk](mailto:karin.zuffova@minv.sk) | Internet IČO  [www.minv.sk](http://www.minv.sk) 00151866 |

Príloha k č.p.: ORHZ–DK1-259-001/2021

**Bezpečne pri adventnom venci**

Predvianočné obdobie a Vianoce sú obdobím pokoja, lásky a spoločných chvíľ v roku, ktoré trávime v kruhu rodiny a najbližších. Preto Vás touto cestou chceme upozorniť na možné nebezpečenstvá, ktoré aj v tomto čase hrozia napríklad od otvoreného ohňa, pretože aj horiaca sviečka na adventnom venci je otvorený oheň. Prírodné adventné vence vo vykúrenej miestnosti prirodzene rýchlo vyschnú a tie umelé sú zhotovené z ľahko horľavých materiálov. Niekedy stačí iskra, spadnutá alebo naklonená sviečka a priestor izby v priebehu pár chvíľ zachvátia plamene.

**Hasiči Vám v tejto súvislosti odporúčajú:**

* sviečky dajte na nehorľavú podložku,
* sviečky umiestnite tak, aby sa nemohli prevrátiť,
* pozor na kontakt sviečok s ihličím, so stuhami a inými dekoračnými materiálmi na venci,
* sviečky tiež musia byť dostatočne vzdialené od horľavých materiálov ako záclony, nábytok, tapety,
* adventný veniec dajte do bezpečnej vzdialenosti od detí a zvierat,
* nenechávajte horieť sviečky bez dozoru,
* uistite sa, že ste sviečky dobre sfúkli,
* pri vzniku požiaru ihneď volajte hasičov na čísle 150 alebo 112,
* menší oheň sa pokúste uhasiť hasiacim prístrojom alebo iným vhodným spôsobom.